
HODNOTENIE ŽIAKOV
Základnej školy Hôrky
Základná škola s materskou školou Hôrky
Ul. Hlavná 200/15 Hôrky

pre školský rok 2026/2027


Hodnotenie žiakov primárneho vzdelávania našej školy vychádza z Metodického pokynu č. 22/2011 na hodnotenie žiakov základnej školy. Ide o nevyhnutnú súčasť výchovno-vzdelávacieho procesu, ktorá má informatívnu, korekčnú a motivačnú funkciu.
Žiak sa v procese výchovy a vzdelávania hodnotí priebežne a celkovo a má právo dozvedieť sa spôsob a výsledok hodnotenia.

FORMATÍVNE HODNOTENIE
Učia sa?
Vzhľadom k meniacim sa podmienkam vývoja súčasnej spoločnosti sú naši žiaci hodnotení nielen klasifikáciu (sumatívne hodnotenie), ale využívame aj formatívne hodnotenie (spätná väzba, diagnostikovanie nedostatkov v priebehu učenia sa). Ide o hodnotenie pre učenie. Je to plánovaný a nepretržitý proces. Techniky, ktoré pomáhajú žiakom optimalizovať ich učenie.
Vyučujúci si môžu zvoliť formu slovného hodnotenia, ako doplnok tradičnej formy klasifikácie. Učiteľ môže používať priebežné aj záverečné slovné hodnotenie.
V slovnom hodnotení je potrebné dodržiavať základné zásady:
· adresnosť (žiak sa v hodnotení osobne spozná)
· motivácia (niečo, čo pôsobí pozitívne)
· konštruktívne kritizovanie (vecné, jasné, bez urážania a ponižovania, širšie súvislosti)
· positivity ratio (3:1/ jedna negatívna emócia a ku nej tri pozitívne)
· ponúknutie „cestovnej mapy“ (naznačiť v čom sa môže žiak posunúť, zlepšiť) Obsahom slovného hodnotenia by mala byť vytrvalosť, nadšenie a entuziazmus,
optimizmus, spolupráca, sociálna inteligencia, empatia, sebaovládanie, láska k učeniu, kreativita, originalita, zvedavosť, kritické myslenie, spravodlivosť...)

Metódy formatívneho hodnotenia:
1. SEBAHODNOTENIE
2. ROVESNÍCKE HODNOTENIE
3. HODNOTENIE UČITEĽOM



Dôležitou súčasťou formatívneho hodnotenia je práca s chybou a používanie rôznych techník formatívneho hodnotenia.


SUMATÍVNE HODNOTENIE – KLASIFIKÁCIA
Naučili sa?
Hodnotenie prospechu a správania
Prospech žiaka v jednotlivých vyučovacích predmetoch sa klasifikuje týmito stupňami:
1 – výborný,
2 – chválitebný,
3 – dobrý,
4 – dostatočný,
5 – nedostatočný.

Stupeň 1 (výborný)
Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne.

Stupeň 2 (chválitebný)
Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.

Stupeň 3 (dobrý)
Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých

úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

Stupeň 4 (dostatočný)
Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj  v  ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

Stupeň 5 (nedostatočný)
Žiak si neosvojil vedomosti a zákonitosti požadované učebnými osnovami, má v nich závažné medzery,  preto  ich  nedokáže  využívať.  Pri  riešení  teoretických  a praktických  úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

Žiaka základnej školy možno klasifikovať stupňom prospechu nedostatočný, ak základná škola postupuje podľa týchto pravidiel:
a) monitoruje priebežne základné rizikové faktory pre situáciu, ak žiak nedosahuje vzdelávacie výsledky primerané svojim schopnostiam a osobnostným predpokladom alebo vzdelávacie výsledky žiaka nevytvárajú predpoklad na úspešné zvládnutie obsahu vzdelávania (ďalej len „školský neúspech“); základné rizikové faktory školského neúspechu.
b) analyzuje príčiny školského neúspechu žiaka po rozhovore so žiakom, zákonným zástupcom žiaka a s príslušnými zamestnancami školy,
c) vypracuje školskú stratégiu znižovania školského neúspechu a zavedie podporné opatrenia pre žiakov v závislosti od výchovno-vzdelávacích potrieb žiakov a


d) spolupracuje podľa potreby s inými právnickými osobami na účel vytvorenia a uskutočňovania nastavených podporných opatrení pre žiakov ohrozených školským neúspechom.

Základnými rizikovými faktormi školského neúspechu sú najmä:
· Žiak v príslušnom školskom roku opakuje ročník.
· Žiak má zvýšený počet vymeškaných neospravedlnených vyučovacích hodín v porovnaní s priemerom v ročníku.
· Žiak má zvýšený počet vymeškaných ospravedlnených vyučovacích hodín v porovnaní s priemerom v ročníku.
· Žiak sa počas dištančného vzdelávania nepripájal na vyučovacie hodiny online a neposielal vypracované zadania.
· Žiak je členom domácnosti, ktorej sa poskytuje pomoc v hmotnej núdzi .
· Žiak pochádza zo sociálne znevýhodneného prostredia.
· Žiak bol dlhodobo v zahraničí.
· Žiak má zdravotné znevýhodnenie.
· Žiak prejavuje samotárske sklony, nezáujem, apatiu, úzkosť.
· Žiak prejavuje silné emócie, nepriateľské správanie sa voči spolužiakom, zmenu nálad.
· Žiakovi sa podstatne zhoršil prospech v minulom školskom roku.
· Žiak stratil motiváciu, nemá záujem o školu.
· Žiak má dlhodobo nepriaznivé domáce prostredie.
· Žiak má náhlu nepriaznivú situáciu v rodine.
· Žiak sa nevzdeláva v materinskom jazyku a spôsobuje mu to problémy.

Správanie žiaka sa klasifikuje týmito stupňami:
1 – veľmi dobré,
2 – uspokojivé,
3 – menej uspokojivé,
4 – neuspokojivé.

Stupeň 1 (veľmi dobré)
Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

Stupeň 2 (uspokojivé)
Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.

Stupeň 3 (menej uspokojivé)
Žiak závažne porušuje pravidlá správania a školský poriadok alebo sa dopúšťa ďalších previnení.

Stupeň 4 (neuspokojivé)
Žiak sústavne porušuje pravidlá správania a školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.

Celkové hodnotenie žiaka prípravného ročníka, nultého ročníka, prvého ročníka základnej školy sa na konci prvého polroka a druhého polroka na vysvedčení vyjadruje:
· prospel (a),
· neprospel (a).
Celkové hodnotenie žiaka druhého ročníka až deviateho ročníka základnej školy sa na konci prvého polroka a druhého polroka na vysvedčení vyjadruje:
· prospel (a) s vyznamenaním,
· prospel (a) veľmi dobre,
· prospel (a),
· neprospel(a).


Žiak prospel s vyznamenaním, ak ani v jednom povinnom vyučovacom predmete nemá prospech horší ako chválitebný, priemerný stupeň prospechu z povinných vyučovacích predmetov nemá horší ako 1,5 a jeho správanie je veľmi dobré; ak pri slovnom hodnotení ani v jednom vyučovacom predmete nedosiahol horšie hodnotenie ako „dosiahol dobré výsledky“ a jeho správanie je veľmi dobré.

Žiak prospel veľmi dobre, ak ani v jednom povinnom vyučovacom predmete nemá stupeň prospechu horší ako dobrý, priemerný stupeň prospechu z povinných predmetov nemá horší ako 2,0 a jeho správanie je veľmi dobré; ak pri slovnom hodnotení ani v jednom povinnom vyučovacom predmete nedosiahol horšie hodnotenie ako „dosiahol uspokojivé výsledky“ a jeho správanie je veľmi dobré.

Žiak prospel, ak nemá stupeň prospechu nedostatočný ani v jednom povinnom vyučovacom predmete; ak pri slovnom hodnotení ani v jednom povinnom vyučovacom predmete nebol hodnotený ako „dosiahol neuspokojivé výsledky“.

Žiak neprospel, ak má z niektorého povinného vyučovacieho predmetu aj po opravnej skúške stupeň nedostatočný; ak pri slovnom hodnotení z niektorého povinného vyučovacieho predmetu aj po opravnej skúške bol hodnotený ako „dosiahol neuspokojivé výsledky“.

Postup pri hodnotení žiaka v náhradnom termíne, komisionálnych a opravných skúškach určujú články 5, 6 a 7 MP č. 22/2011.

VNÚTORNÝ SYSTÉM KONTROLY A HODNOTENIA ŽIAKOV
Primárne vzdelávanie

Všetky predmety  v 2., 3., a 4. ročníku  sú  hodnotené     známkou.

Hodnotenie žiakov 1. ročníka je rozpracované v Školskom vzdelávacom programe  pre 1. cyklus: 
chrome extension://efaidnbmnnnibpcajpcglclefindmkaj/https://www.zsmshorky.sk/wp-content/uploads/2026/08/Skolsky-vzdelavaci-program-1.-cyklus-1.pdf

Žiaci 1. ročníka píšu:
· polročné písomné práce (SJL, MAT)
· výstupné písomné práce (SJL, MAT)
· predpísaný  kontrolný diktát Žiaci 2. ročníka píšu:
· vstupné písomné práce (SJL, MAT) / nezapočítava sa do priemeru známok
· polročné písomné práce (SJL, MAT)
· výstupné písomné práce (SJL, MAT)
· predpísané kontrolné diktáty Žiaci 3. – 4. ročníka píšu:
· vstupné písomné práce (SJL, MAT) / nezapočítava sa do priemeru známok
· polročné písomné práce (SJL, MAT)
· výstupné písomné práce (SJL, MAT)
· predpísané kontrolné diktáty
· tematické písomné práce (SJL, MAT, VLA, PDA, ANJ)


Výsledky písomných prác sú vyhodnotené a prediskutované na zasadnutiach metodického združenia.
Počet päťminútoviek, cvičných diktátov je na uvážení vyučujúceho konkrétneho predmetu – odporúčané hodnotenie známkou priemerom viacerých výstupov / prípadne iba formou priebežného formatívneho hodnotenia (práca s chybou, diagnostika, slovné hodnotenie...).






Váha známky v ŠIS (škol. informačný systém):
2-násobná váha známky = kontrolné písomné práce, tematické písomné práce
1-váha známky = diktáty, priemer kratších výstupov (kontroliek, 5-min.), slovná odpoveď 0,5-váha známky = aktívnosť, domáca príprava

1. SLOVENSKÝ JAZYK A LITERATÚRA


Základným cieľom výučby slovenského jazyka a literatúry v 1. ročníku je osvojenie si kódu grafického zápisu reči, naučiť žiakov písať a čítať.
· špecifický prístup hodnotenia - osvojenie si správnych tvarov písmen písanej i tlačenej abecedy, techniku čítania, komunikačné zručnosti.
Špecifickým cieľom výučby spisovného jazyka v druhom ročníku je osvojenie si prvotných princípov jazykového systému.
· hodnotenie - gramatické a jazykové pravidlá, technika čítania a písania, čítanie s porozumením, samostatná tvorba textu
V treťom ročníku je cieľom predmetu zvládnutie učiva, zameraného na pravopisné pravidlá.
· hodnotenie – pravopis vybraných slov, poznatky o jazykovom systéme slovných druhov - ohybných slovných druhov, práca s textom, slohové útvary: rozprávanie, opis, oznámenie, správa a i. Zvyšujeme požiadavky na čítanie s porozumením a na samostatnú tvorbu textov podľa zadania.
K cieľom štvrtého ročníka patrí systematizovanie učiva z jazykového systému.
· hodnotenie – k ohybným slovným druhom sa postupne pridávajú neohybné slovné druhy, pravidlá slovenského pravopisu, inzívna práca s textami - porozumenie ich obsahu a pomenovanie ich základných vlastností. Zvyšujú sa požiadavky na kvalitu vytvorených textov v hovorenej aj písanej podobe.

Návrh klasifikácie previerok/kontrolných prác:	Návrh klasifikácie kontrolných diktátov:
výborný
1
100 – 90%
chválitebný
2
89 – 75%
dobrý
3
74 – 50%
dostatočný
4
49 – 25%
nedostatočný
5
24 – 0%

1
0 – 1 chyba
2
2 – 4 chyby
3
5 – 7 chýb
4
8 – 10 chýb
5
11 a viac chýb




Počet a zameranie kontrolných diktátov
Rovnaké chyby v tom istom slove sa pokladajú za jednu chybu, napríklad ríchly chlapec mal ríchly krok – (1 chyba).
1. ročník ZŠ
· počet: 1
· rozsah: 10 – 15 plnovýznamových slov
· zameranie: Opakovanie učiva z 1. ročníka ZŠ


2. ročník ZŠ
· počet: 10
· rozsah: 20 – 30 plnovýznamových slov
· zameranie:
1. Opakovanie učiva z 1. ročníka ZŠ

2. Hláska a písmeno (ch, dz, dž)
3. Samohláska ä
4. Dvojhlásky
5. Tvrdé spoluhlásky
6. Opakovanie učiva za 1. polrok
7. Mäkké spoluhlásky
8. Slabiky di, ti, ni, li, de, te, ne, le
9. Vety
10. Opakovanie učiva z 2. ročníka

3. ročník ZŠ
· počet: 10
· rozsah: 30 – 40 plnovýznamových slov
· zameranie:
1. Opakovanie učiva z 2. ročníka ZŠ
2. Slová s l, ĺ, r, ŕ
3. Vybrané slová po b
4. Vybrané slová po m
5. Vybrané slová po p
6. Opakovanie učiva za 1. polrok
7. Vybrané slová po r, s

8. Vybrané slová po v, z
9. Slovné druhy
10. Opakovanie učiva z 3. ročníka ZŠ Opakovanie učiva


4. ročník ZŠ
· počet: 10
· rozsah: 40 – 50 plnovýznamových slov
· zameranie:
1. Opakovanie učiva z 3. ročníka ZŠ
2. Vybrané slová po b, m
3. Vybrané slová po p, r
4. Vybrané slová po s, v, z
5. Spodobovanie
6. Opakovanie učiva za 1. polrok
7. Vlastné podstatné mená
8. Ohybné slovné druhy
9. Neohybné slovné druhy
10. Opakovanie učiva zo 4. ročníka

Navrhovaný rozsah slov platí aj pri prepise a odpise textu.
· Gramatické chyby hodnotíme iba v jazykovej zložke predmetu.
· V literárnej zložke prihliadame najmä na obsahovú stránku, nehodnotíme gramatické chyby.


2. MATEMATIKA, MATEMATICKÉ ZRUČNOSTI, INFORMATIKA A FINANČNÁ GRAMOTNOSŤ

Predmet matematika je na primárnom stupni vzdelávania prioritne zameraný na budovanie základov matematickej gramotnosti a na rozvíjanie kognitívnych oblastí – vedomosti (ovládanie faktov, postupov), aplikácie (používanie získaných vedomostí na riešenie problémov reálneho života), zdôvodňovanie (riešenie zložitejších problémov, ktoré vyžadujú širšie chápanie súvislostí a vzťahov). Výučba matematiky musí byť vedená snahou umožniť žiakom, aby získavali nové vedomosti špirálovite, vrátane opakovania učiva na začiatku školského roku s propedeutickými postupmi prostredníctvom riešenia úloh s rôznorodým kontextom i divergentných úloh, aby tvorili jednoduché hypotézy a skúmali ich pravdivosť, vedeli používať rôzne spôsoby reprezentácie matematického obsahu (text, tabuľky, grafy, diagramy), rozvíjali svoju schopnosť orientácie v rovine a priestore.

V predmete informatika sa prelínajú dve zložky. Jedna zložka je zameraná na získanie konkrétnych skúseností a zručností pri práci s počítačom i aplikáciami – na prácu s digitálnymi technológiami. Druhá zložka je zameraná na budovanie základov informatiky. Hlavne na riešenie problémov pomocou počítačov.

Predmet Matematické zručnosti vychádzajú z Hejného metódy vyučovania matematiky. Je založená na rešpektovaní 12 základných princípov, ktoré geniálne skladá do uceleného konceptu tak, aby dieťa objavovalo matematiku samo a s radosťou. Vyučovanie matematiky Hejného metódou smeruje k týmto dvom cieľom. Vyzbrojí budúceho občana schopnosťou kriticky myslieť, analyzovať rôzne problémové situácie a hľadať nové riešenia, či už samostatne, alebo v tíme.

Finančná gramotnosť je aplikovaná v povinne voliteľnom predmete Ja a peniaze. Finančná gramotnosť je súbor znalostí, ktoré človeku umožňujú porozumieť financiám a správne s nimi zaobchádzať v rôznych životných situáciách.


Návrh klasifikácie previerok/kontrolných prác:	Hodnotenie v premete Matematické zručnosti a Ja a peniaze:
· nakoľko ide o povinne voliteľné predmety, odporúča sa predovšetkým fomatívne hodnotenie žiakovvýborný
1
100 – 90%
chválitebný
2
89 – 75%
dobrý
3
74 – 50%
dostatočný
4
49 – 25%
nedostatočný
5
24 – 0%


· pri sumatívnom hodnotení sa vyučujúci riadia všeobecným systémom hodnotenia školy


Hodnotenie v predmete matematika:
· vychádza so všeobecného vnútorného systému hodnotenia
· v písomnom prejave hodnotíme obsahovú stránku, nie gramatickú
· klasifikáciu dopĺňame priebežným formatívnym hodnotením

Hodnotenie v predmete informatika:
· formatívne hodnotenie (predovšetkým práca s chybou a sebahodnotenie)
· klasifikácia predmetu v oblasti zvládnutia problematiky v praktických úlohách a cvičeniach
· pri hodnotení zohľadňujeme aktívnosť, spoluprácu, tvorivé myšlienky...

             Hodnotenie v predmete Informatika v 3. a 4. ročníku:

Tento hodnotiaci systém je navrhnutý tak, aby bol transparentný, motivačný a spravodlivý. 
Hlavným cieľom je posudzovať praktické zručnosti, tvorivosť a logické myslenie žiakov namiesto memorovania teoretických pojmov.

Celkové hodnotenie za polrok: 100 bodov (100 %)
Priebežné hodnotenie: Čiastkové úlohy počas preberania témy (40 bodov)
Sumatívne hodnotenie: Záverečné praktické úlohy / projekty za tematické celky (60 bodov)

Prepočtová tabuľka na známku 
1 (Výborný): 		100 % – 90 % (90 – 100 bodov)
2 (Chválitebný): 	89 % – 75 % (75 – 89 bodov)
3 (Dobrý): 		74 % – 50 % (50 – 74 bodov)
4 (Dostatočný): 		49 % – 25 % (25 – 49 bodov)
5 (Nedostatočný): 	menej ako 24 % (0 – 24 bodov)

Bodové hodnotenie 3.ročník:
	Tematický celok
	Čiastková úloha A (Kvíz/Teória)
	Čiastková úloha B (Krátka prax)
	Záverečná praktická úloha
	Spolu za tému

	1. Hardware, klávesnica a web
	8 bodov

	12 bodov

	30 bodov

	50 bodov

	2. Logika, algoritmy a web
	8 bodov

	12 bodov
	30 bodov

	50 bodov

	SPOLU
za 1. polrok
	16 bodov
	24 bodov
	60 bodov
	100 bodov


	3. Animačné projekty, cykly
	8 bodov

	12 bodov
	30 bodov
	50 bodov

	4. Multimédiá, zvuk a etika
	8 bodov
	12 bodov
	30 bodov

	50 bodov

	SPOLU
za 2. polrok
	16 bodov
	24 bodov
	60 bodov
	100 bodov



Bodové hodnotenie 4.ročník:
	Tematický celok
	Čiastková úloha A (Kvíz/Teória)
	Čiastková úloha B (Krátka prax)
	Záverečná praktická úloha
	Spolu za tému

	1. Internet, vyhľadávanie, dáta a algoritmy
	8 bodov

	12 bodov
	30 bodov
	50 bodov

	2. Práca s textom a dokumentmi
	8 bodov
	12 bodov
	30 bodov

	50 bodov

	SPOLU 
za 1. polrok
	16 bodov
	24 bodov
	60 bodov
	100 bodov

	3. Prezentácie a algoritmické myslenie
	8 bodov

	12 bodov
	30 bodov
	50 bodov

	4. Bezpečnosť, testovanie a záver
	8 bodov
	12 bodov
	30 bodov

	50 bodov

	SPOLU 
za 2. polrok
	16 bodov
	24 bodov
	60 bodov
	100 bodov





1. ANGLICKÝ JAZYK


V počiatočnej fáze učenia sa cudzieho jazyka v primárnom vzdelávaní má hodnotenie žiakov predovšetkým motivačnú a formatívnu funkciu.

Obsah hodnotenia
· Počúvanie s porozumením: hodnotia sa rôzne čiastkové spôsobilosti - rozlišovanie a porovnávanie hlások, slabík a slov, porovnávanie významu viet na základe ich intonácie. Úlohy vhodné pre žiakov tohto veku sú také, ktoré im umožňujú demonštrovať pochopenie prostredníctvom neverbálnych prostriedkov (označovanie a spájanie obrázkov, vyfarbovanie, kreslenie).
· Ústny prejav: úlohy, ktoré sú určené na hodnotenie ústneho prejavu, musia byť realistické, zmysluplné. Výroky žiakov v cudzom jazyku sa nemajú hodnotiť izolovane, ale majú byť vnímané v kontexte situácie. Dôraz sa kladie na splnenie komunikačného zámeru. Osobitnú pozornosť je potrebné venovať správnej výslovnosti a náležitej intonácii.
· Čítanie s porozumením: hodnotia sa čiastkové spôsobilosti čítania (napr. rozlišovanie a porovnávanie písomnej formy slov, hľadanie konkrétnych slov alebo informácií v texte, čítanie krátkych textov s porozumením).
· Písaný prejav: úlohy určené na hodnotenie písania by mali odzrkadľovať aktivity v triede. Žiaci odpisujú slová a krátke vety, neskôr aj krátke odseky; nakoniec píšu vlastné vety a krátke odseky. Úlohy musia byť autentické a pre žiakov zaujímavé (napísanie zoznamu potravín, ktoré treba kúpiť, napísať krátke vety o sebe a pod.).

Spôsoby hodnotenia:
· Hodnotenie učiteľom: ústnou formou alebo písomnou formou: jeho cieľom je ohodnotiť vedomosti žiaka a jeho spôsobilosti, pomáhať učiteľom aj žiakom monitorovať pokrok žiaka v učení. Forma a obsah hodnotenia by mali reflektovať skúsenosti detí z vyučovania (typy úloh sú žiakom známe z vyučovacieho procesu).
· Hodnotenie spolužiakmi: má mať motivačnú funkciu, viesť žiakov k väčšej vzájomnej tolerancii a naučiť ich všímať si pozitíva práce spolužiakov, čo môže pozitívne ovplyvniť atmosféru v triede, pretože žiaci sa učia rešpektovať jeden druhého.
· Sebahodnotenie: rozvíja kognitívne spôsobilosti žiaka, ako je napríklad monitorovanie vlastného pokroku v učení, uvedomovanie si svojich schopností, štýlov učenia a kladenia si vlastných cieľov. Proces hodnotenia prebieha zo začiatku v materinskom jazyku. Medzi najčastejšie metódy sebahodnotenia patria: portfólio, dotazníky, rozhovory s učiteľom a denníky. Portfólio obsahuje sebahodnotiace záznamy, hodnotenie učiteľom a zbierku prác, ktoré žiak vytvorí počas určitého

      3. ročník:
Návrh klasifikácie previerok/kontrolných prác:

	výborný
	1
	100 – 90%

	chválitebný
	2
	89 – 75%

	dobrý
	3
	74 – 50%

	dostatočný
	4
	49 – 25%

	nedostatočný
	5
	24 – 0%



4. ročník (A1)
Žiak:
· rozumie jednoduchým hovoreným a písaným textom na známe témy,
· dokáže sa zapojiť do jednoduchého rozhovoru,
· pýta sa a odpovedá na základné otázky,
· vytvára krátke písomné prejavy,
· využíva základné jazykové štruktúry a gramatické javy primerané svojej úrovni,
· samostatne pracuje so známou slovnou zásobou

Zastúpenie hodnotených oblastí
Pri priebežnom a súhrnnom hodnotení sa odporúča zohľadňovať jednotlivé oblasti jazykových kompetencií približne v nasledujúcom pomere:
	Oblasť
	Obsah
	Odporúčané zastúpenie

	Zručnosti
	počúvanie s porozumením, čítanie s porozumením, písanie, ústny prejav a interakcia
	60 %

	Použitie jazyka
	slovná zásoba a používanie základných gramatických štruktúr
	30 %

	Projektové úlohy
	projekty, prezentácie, tvorivé zadania
	10 %

	Spolu
	
	100 %


Jazykové zručnosti, použitie jazyka a projektové úlohy sa hodnotia priebežne počas celého školského roka prostredníctvom primeraných aktivít, písomných a ústnych výstupov. Uvedené zastúpenie slúži ako odporúčané usmernenie pre komplexné hodnotenie jazykových kompetencií žiaka. Konkrétne formy a frekvenciu hodnotenia jednotlivých oblastí určuje vyučujúci s prihliadnutím na vek žiakov, obsah učiva a organizáciu vyučovacieho procesu.

Percentuálna klasifikačná stupnica
	Percentá
	Známka

	100 – 90 %
	1 – výborný

	89 – 75 %
	2 – chválitebný

	74 – 50 %
	3 – dobrý

	49 – 25 %
	4 – dostatočný

	24 – 0 %
	5 – nedostatočný



2. VLASTIVEDA, PRÍRODOVEDA A PRVOUKA
Vzdelávací štandard prvouky ako program aktivity žiakov je koncipovaný tak, aby vytváral možnosti na tie kognitívne činnosti žiakov, ktoré operujú s pojmami, akými sú hľadanie, pátranie, skúmanie, objavovanie lebo v nich spočíva základný predpoklad poznávania a porozumenia v prvouke. V tomto zmysle nemajú byť žiaci len pasívnymi aktérmi výučby a konzumentmi hotových poznatkov, ktoré si majú len zapamätať a následne zreprodukovať.

Hodnotenie v predmete prvouka:
· využívať predovšetkým formatívne hodnotenie, zamerať sa na slovné a praktické výstupy žiakov (jednoduché, ale presné formulácie myšlienok, demonštrácia problému...).

Prírodoveda vedie žiakov k premýšľaniu, skúmaniu, hľadaniu informácií, zvažovaniu, usudzovaniu a k tvorbe záverov, ktoré sú argumentačne podložené, či už minulou a aktuálnou skúsenosťou, alebo inak získavanými objektívnymi informáciami. Vzdelávací štandard predmetu prírodoveda je konštruovaný tak, aby si žiaci postupne systematizovali poznatky o prírode, ktoré nadobudli spontánnym učením, pričom najskôr sa sústredia na opis pozorovaných skutočností, rozvíjajú si pozorovacie a kategorizačné spôsobilosti. Neskôr sa sústredia na rozširovanie poznania tým, že sa snažia skúmať fungovanie vybraných prírodných javov.

Vlastiveda v 3. ročníku je poznávaním, pozorovaním a hodnotením javov a celkovo dojmami. Osobitá pozornosť sa venuje pozorovaniu, skúmaniu prírody, jej zložiek, ale rovnako aj pamiatok v okolitej krajine.
Vo 4. ročníku žiaci spoznajú najvýznamnejšie a najatraktívnejšie prvky, časti regiónov. Dôraz je na práci s mapami, príbehmi a ilustráciami. Mapy použité v 3. a 4. ročníku sú zamerané a prispôsobené vyučovaniu vlastivedy. Každý zemepisný názov z textu nájdu žiaci na mape,

obrázku aj kresbe. Používajú sa veľmi jednoduché mapy, ktoré pri ústnom, či písomnom preverovaní vedomostí pomáhajú žiakom (nič sa neučia naspamäť). Základ tvorí „Čítanie mapy – prstom po mape“ a prerozprávanie príbehov podľa obrázkov.

Hodnotenie v predmete prírodoveda a vlastiveda:
· vychádza so všeobecného vnútorného systému hodnotenia

             Hodnotenie v predmete vlastiveda  ( 4. ročník )


Piliere hodnotenia
Praktická práca s mapou a atlasom, časovou osou (35 %):
Sledované zručnosti: Schopnosť nájsť zemepisný názov z textu priamo na mape, orientovať sa v symboloch, lúštiť trasu „prstom po mape“. Keďže vo 4. ročníku sa história nevníma cez suché letopočty a memorovanie dátumov, ale cez príbehy, legendy a významné osobnosti regiónu, časová os slúži ako vizuálna pomôcka (analogická k mape). Žiak sa neučí dátumy naspamäť, ale učí sa chápať postupnosť, vzťah „skôr – neskôr“ a to, ako minulosť ovplyvňuje prítomnosť.
Podmienka: Keďže mapy slúžia ako pomôcka pri preverovaní, hodnotíme rýchlosť, samostatnosť a presnosť vyhľadávania, nie to, či názov dieťa nosí v hlave.

· Práca s príbehom a ilustráciou (30 %):
Sledované zručnosti: Schopnosť prerozprávať regionálny príbeh podľa obrázkov, prepojiť ilustráciu s reálnym miestom na mape, pochopiť kontext (historický alebo geografický) cez pútavý naratív.

· Priebežné formatívne aktivity a výstupy (25 %):
Sledované zručnosti: Spoločná diskusia na hodine, tvorba jednoduchých náčrtov, miniprojektov (napr. „Naša cesta po zaujímavých miestach regiónu“).

· Záverečná praktická úloha / Výletná výzva (10 %):
Sledované zručnosti: „Naplánuj výlet“ – žiak dostane za úlohu pomocou mapy prejsť z bodu A do bodu B, pomenovať, čo cestou uvidí na obrázkoch a v texte.

Kritériá hodnotenia
Stupeň 1 (Výborný)
Práca s mapou: 
Žiak samostatne, rýchlo a bezchybne vyhľadá v špeciálnej vlastivednej mape každý zemepisný názov z textu. Dokáže plynulo nadviazať text na geografickú polohu a plne chápe jednoduchú mapovú legendu.
Práca s príbehom a ilustráciou: 
Obsah príbehu a ilustrácie chápe v súvislostiach. Príbeh vie presvedčivo a logicky prerozprávať vlastnými slovami, pričom presne prepája obrázky so zobrazenými miestami na mape.
Práca s časovou osou: 
Žiak dokonale chápe princíp časovej osi. Vie bezpečne a samostatne ukázať, čo bolo skôr a neskôr, a správne priradiť historickú osobnosť alebo udalosť z textu k príslušnému bodu na osi.
Aktivita a prístup: 
S mapou pracuje aktívne a s istotou; vníma ju ako prirodzený zdroj informácií, nie ako prekážku.
Stupeň 2 (Chválitebný)
Práca s mapou: 
Žiak vie pracovať s mapou a požadovaný zemepisný názov z textu nájde, občas však potrebuje trochu viac času na orientáciu alebo menšie nasmerovanie od učiteľa.
Práca s príbehom a ilustráciou: 
Príbeh a obrázky pozná, vie ich prerozprávať, ale občas vynechá niektorú nadväznosť alebo potrebuje vizuálnu nápovedu (podnet od učiteľa na základe ilustrácie).
Práca s časovou osou: 
Žiak rozumie orientácii na časovej osi a dokáže na nej nájsť zadanú osobnosť alebo udalosť, občas však potrebuje krátke zamyslenie alebo mierne navedenie od učiteľa.
Aktivita a prístup: 
Pracuje dobre, s mapou to vie, hoci jej čítanie nie je úplne bleskové a samostatné.
Stupeň 3 (Dobrý)
Práca s mapou: 
V orientácii na mape je neistý. Samostatne vie nájsť len základné alebo výrazné názvy, pri zložitejších alebo nových názvoch z textu tápe a potrebuje aktívnu pomoc (navedenie učiteľa alebo spolužiaka).
Práca s príbehom a ilustráciou: 
Príbeh prerozpráva s ťažkosťami, často len útržkovito alebo opisuje iba to, čo vidí na obrázku, bez hlbšieho prepojenia na dej a mapu.
Práca s časovou osou: 
V orientácii na časovej osi je neistý. Robí mu problém presne určiť postupnosť (čo bolo skôr/neskôr), ak ide o vzdialenejšie obdobia; potrebuje aktívnu pomoc alebo vysvetlenie učiteľa.
Aktivita a prístup: 
Spolieha sa na pomoc iných, mapu nevyužíva dostatočne intuitívne.
Stupeň 4 (Dostatočný)
Práca s mapou: 
Má výrazné problémy s orientáciou na mape. Aj s otvorenou mapou pred sebou nedokáže samostatne nájsť zemepisné názvy spomenuté v texte, robí mu problém spojiť text s polohou.
Práca s príbehom a ilustráciou: 
Ilustrácie a príbehy nedokáže samostatne prepojiť ani prerozprávať. Dej si nepamätá a nevie sa oprieť ani o vizuálnu nápovedu na obrázku.
Práca s časovou osou: 
Má výrazné problémy pochopiť smer a štruktúru časovej osi. Aj s otvorenou osou pred sebou nedokáže určiť, či sa udalosť stala skôr alebo neskôr, nevie priradiť obrázok osobnosti k danému obdobiu.
Aktivita a prístup: 
Jeho zapojenie do „čítania mapy“ a práce s príbehom je minimálne, úlohy plní iba podpriemerne a s neustálou podporou.
Stupeň 5 (Nedostatočný)
Práca s mapou: 
Žiak ani s aktívnou pomocou učiteľa a s otvorenou mapou pred sebou nedokáže vykonať základnú orientáciu alebo nájsť zadaný názov z textu. Odmieta pracovať s mapou alebo ilustráciami.
Práca s príbehom a ilustráciou: 
Úplná absencia schopnosti prepojiť text, obrázok a miesto; nereaguje na vizuálne ani slovné nápovedy.
Práca s časovou osou: 
Žiak ani s aktívnou pomocou učiteľa nedokáže použiť časovú os na určenú orientáciu, nerozumie jej základnému zmyslu a odmieta s ňou pracovať.




3. VÝCHOVNÉ PREDMETY

VÝTVARNÁ VÝCHOVA
Žiaci v nadväznosti na detský výtvarný prejav rozvíjajú svoju vizuálnu kultúru na úrovni poznania i vyjadrovania. Od žiakov očakávame najmä uplatnenie jeho predstavivosti a fantázie; nie napĺňanie dopredu očakávaných výsledkov. Výtvarná výchova je založená na tvorivosti žiaka – na rozvíjaní jeho vlastných nápadov a koncepcií. Zručnosti (ovládanie nástrojov a techník) sú podriadené tvorivosti – prednosť má vymýšľanie, od námetu až po realizáciu formy. Očakávané sú vlastné riešenia žiakov, nie presné plnenie úloh.

HUDOBNÁ VÝCHOVA
Hudobné činnosti tvoria základný prostriedok na rozvíjanie hudobných i kľúčových kompetencií žiakov. Hudobné činnosti nie sú izolované, ale v reálnej praktickej podobe sa vzájomne dopĺňajú, podporujú aj s inými mimohudobnými činnosťami a zmysluplne sa integrujú.
Hudobný materiál a hudobné činnosti sú kľúčovým prostriedkom na osvojenie si hudobno-teoretických poznatkov. Tie si však žiaci osvojujú postupne a nadobudnuté vedomosti sú výsledkom aktívnych hudobných činností, z ktorých vyplývajú. Teoretické poznatky a vedomosti sú dôležité len do tej miery, do akej sú nevyhnutné pre aktívny hudobný prejav žiakov, chápanie základných zákonitostí hudby a prácu s hudobným materiálom.

TELESNÁ VÝCHOVA
Vzdelávací štandard má tri základné časti: Zdravie a zdravý životný štýl, Telesná zdatnosť a pohybová výkonnosť a Športové činnosti pohybového režimu. Tieto časti zohľadňujú pohybovo a zdravotne orientovanú koncepciu telesnej a športovej výchovy.


PRACOVNÉ VYUČOVANIE
Vzdelávací štandard ako program aktivity žiakov je koncipovaný tak, aby vytváral možnosti na tie kognitívne činností žiakov, ktoré operujú s pojmami, akými sú hľadanie, pátranie, skúmanie, objavovanie, manipulovanie s predmetmi, experimentovanie, konštruovanie, lebo v nich spočíva základný predpoklad rozvíjania ich praktických zručností. V tomto zmysle nemajú byť žiaci len pasívnymi aktérmi výučby a konzumentmi hotových poznatkov, ktoré si majú len zapamätať a následne reprodukovať.

NÁBOŽENSKÁ A ETICKÁ VÝCHOVA
Predmet náboženská výchova/náboženstvo v primárnom vzdelávaní podporuje základné predpoklady kresťanských životných postojov a konania žiakov. Rozvíja duchovný svet detí. Rozvíja v nich komunikačné zručnosti, otvára ich chápaniu okolitého sveta a vďačnosti za prijaté dary. Ovplyvňuje hodnotovú orientáciu žiakov, ktorá im pomáha byť prospešnými rodine, spoločnosti a Cirkvi. Požadované vedomosti v náboženskej výchove/náboženstve slúžia rozvoju náboženskej dimenzie, ktorá je súčasťou kultúry a prispieva k celkovému formovaniu osobnosti žiakov.

V etickej výchove sa kladie dôraz na rozvoj mravného usudzovania, na kultivovanie medziľudských vzťahov, ktoré vychádzajú z rodiny, rozširujú sa na triedny kolektív, na školu a na región, v ktorom žiaci žijú. Deje sa to prostredníctvom rozvoja sociálnych spôsobilostí (otvorená komunikácia, empatia, asertivita, pozitívne hodnotenie iných a pod.). Etická výchova sa tak podieľa na primárnej prevencii porúch správania a učenia. Žiaci sú vedení ku kritickému mysleniu, diskusii, hodnotiacim postojom, ku harmonickým a stabilným vzťahom v rodine, v kolektíve spolužiakov i v iných sociálnych skupinách.

Hodnotenie výchovných predmetov:
· vo zvýšenej miere uplatňujeme formatívne hodnotenie: motivácia, korekcia nesprávnych návykov, aktívnosť žiakov, záujem o predmet, konštruktívna kritika, osobnostné predpoklady žiakov, hodnotiace postoje žiakov a pod.
· pri sumatívnom hodnotení uplatňovať princípy objektívnosti a citlivosti

